અમર ચિત્રકથાની ઓફિસમાં દિવસની શરૂઆત થાય, એક પછી એક કર્મચારીઓ આવીને કામે લાગે, સૌની મિટિંગ થાય અને કયા નવા વિષય પર ચિત્રકથા બનાવવી તેની ચર્ચાથી વાતની શરૂઆત થાય. એક વિષય પસંદ થાય તે પછી, ચિત્રકથા લખવાની જવાબદારી જેના માથે હોય એ એ વિષયને સંબંધિત માહિતી એકઠી કરવાની શરૂઆત કરે. જે તે સ્થળની મુલાકાત લે. પુસ્તકાલયોમાં પુસ્તકો ફંફોસે, નોટ્સ એકઠી કરે અને છેવટે તેમાંથી સાર તારવીને, બાળકોને રસ પડે એ રીતે એક વાર્તાને જન્મ આપે.